open-index/open-wikipedia-markdown huggingface dataset:
Ferdinand Frederick Henri Moissan

**Ferdinand Frederick Henri Moissan** (* 28. september 1852, Paríž, Francúzsko – † 20. február 1907, Paríž) bol francúzsky chemik. 

V roku 1906 získal Nobelovu cenu za chémiu za izolovanie fluóru zo zmesi jeho zlúčenín. Bol jedným zo zakladajúcich členov *Medzinárodného výboru pre atómové hmotnosti* (International Atomic Weights Committee).

## Životopis
Narodil sa v Paríži a študoval v Meaux. Po páde Parížskej komúny sa zapísal na farmaceutickú školu v Paríži, kde získal diplom lekárnika druhej triedy a súčasne sa venoval aj chémii. V rokoch 1873 až 1879 pracoval v laboratóriu Muséum national d'histoire naturelle. V roku 1880 získal doktorát vied. V roku 1887 bol menovaný profesorom toxikológie. V roku 1899 prešiel na katedru anorganickej chémie a v roku 1900 sa stal profesorom chémie na Sorbonne, kde nahradil Louisa Josepha Troosta.

Zaoberal sa kyanidmi, oxidmi železa, zlúčeninami chrómu a fluóru, karbidmi, silicidmi, hydridmi a mnohými ďalšími.

## Dielo
Existencia fluóru bola známa už veľa rokov, ale všetky snahy o prípravu tohto prvku stroskotali a niektoré experimenty zanikli už v počiatkoch.

Keď chemici dokázali oddeliť fluór od zlúčeniny, ten okamžite reagoval s prvkom v jeho blízkosti. Iba zlato neprepúšťalo atómy fluóru. Moissanovi sa to podarilo elektrolýzou roztoku hydrogéndifluoridu draselného (KHF<sub>2</sub>) a kyseliny fluorovodíkovej (HF). Táto zmes bola potrebná, pretože HF je nevodič. Prístroj na elektrolýzu bol vybavený platinovo-irídiovými elektródami, platinu schladil a udržal teplotu prístroja na -50 °C. Výsledok bol ten, že kompletne izoloval vodík, tvorený na záporných elektródach od fluóru, ktorý sa tvoril na kladných elektródach. Tento proces sa stále využíva na produkciu fluóru. Moissan študoval správanie sa fluóru do veľkej hĺbky.
V roku 1893 začal študovať úlomky kráteru Barringer blízko Diablovho kaňonu v Arizone, kde objavil nový veľmi jagavý minerál SiC (má väčší lesk ako diamant, ale v súčasnosti je známejší vo forme brúsiva karborundum). Tento minerál bol v roku 1905 po ňom pomenovaný (moissanit). V súčasnosti sa vyrába umelo aj vo forme drahokamov (guľôčka o priemere 6 stojí cca. 1 000 USD).

Zomrel náhle, krátko po svojom návrate zo Štokholmu, kde mu prevzal Nobelovu cenu. Nie je isté, či jeho experimenty nespôsobili jeho náhlu smrť.

## Referencie


## Iné projekty

## Externé odkazy
*Scientific genealogy
*Books and letters by Henri Moissan in Europeana

Kategória:Francúzski chemici
Kategória:Nositelia Nobelovej ceny za chémiu
Kategória:Francúzski nositelia Nobelovej ceny
Kategória:Nositelia Davyho medaily
Kategória:Členovia Francúzskej akadémie vied
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Francúzske osobnosti židovského pôvodu
Kategória:Chemici židovského pôvodu
Kategória:Osobnosti pochované na Père-Lachaise
Kategória:Osobnosti z Paríža
Ferdinand Julius Cohn

**Ferdinand Julius Cohn**  (* 24. január 1828, Vroclav, Poľsko – † 25. jún 1898, Vroclav) bol nemecký biológ známy hlavne výskumom v oblasti baktérií. Pokladá sa za jedného zo zakladateľov bakteriológie.

## Život
Narodil sa ako prvý z troch synov židovského obchodníka. Po maturite v roku 1848 študoval doma a v Berlíne medicínu. Od 10 rokov trpel poruchou sluchu. V roku 1847 promoval ako 19 ročný. V roku 1851 nastúpil na Breslauský inštitút fyziológie rastlín ako súkromný docent a v roku 1859 sa stal profesorom. Zomrel v roku 1898 a je pochovaný na tamojšom židovskom cintoríne.

## Dielo
Bol monomorfista – priznával baktériám stálosť tvaru ako pri vyšších organizmoch. Bol presvedčený, že baktérie možno rozdeliť na rody a druhy, ktoré majú charakteristické vlastnosti a tie sa dedia z jednej generácie na druhú. Prípadné zmeny tvaru baktérií súvisia len s ich vývojom.

V roku 1872 vypracoval klasifikáciu baktérií, v ktorej baktérie a sinice (druh rias) zaradil do jednej skupiny a nazval ju *[[Schizophyta]]*. Samotné baktérie  rozdelil na *[[Sphaerobacteria]]*, *[[Microbacteria]]*, *[[Desmobacteria]]* a *[[Spirobacteria]]*. Táto klasifikácia je podnes základom všetkých bakteriálnych klasifikačných systémov. V roku 1885 bola jeho práca ocenená Leeuwenhoekovou medialou. 

Cohn je charakteristickým predstaviteľom „morfologického obdobia“ rozvoja mikrobiológie, ktoré sa vyznačovalo hlavne opisovaním nových tvarov baktérií. Cohn však nielen opisuje, ale aj porovnáva a vyhodnocuje, a tak dochádza k utvoreniu systému baktérií. Toto obdobie rozvoja mikrobiológie sa nazýva aj „Cohnovou periódou“. Výsledky svojich pozorovaní zhrnul v práci *Výskumy o baktériách*.

Ďalšími dôležitými výsledkami jeho bádaní bolo zistenie, že  baktérie majú bunkovú blanu, demonštrácia kompletného životného cyklu *[[Bacillus anthracis]]*, práce fytopatogénnymi hubami (*Pythium*) a prvé opísanie aktinomycét.

Dôležité pozorovania urobil aj s niektorými sírnymi baktériami a zistil, že elementárna síra, ktorá sa nachádza vo vnútri bakteriálnych buniek, vzniká oxidáciou sírovodíka a môže sa ďalej oxidovať. Na jeho práce nadviazal aj slávny mikrobiológ Robert Koch.

V Medzinárodnom registri mien rastlín má skratku *Cohn*.

## Referencie


## Iné projekty

## Externé odkazy
* Ferdinand Cohn, Leben und Werk
* Ferdinand Cohn

Kategória:Nemeckí biológovia
Kategória:Bakteriológovia
Kategória:Nositelia Linného medaily
Kategória:Nositelia Leeuwenhoekovej medaily
Kategória:Osobnosti z Vroclavu
Kategória:Nemecké osobnosti židovského pôvodu
Leeuwenhoekova medaila

**Leeuwenhoekova medaila** je ocenenie, ktoré založila v roku 1877 Holandská kráľovská akadémia umenia a prírodných vied na počesť Antona van Leeuwenhoeka. Udeľuje sa každých desať rokov vedcom, ktorí svojou prácou najvýznamnejšie prispeli k rozvoju mikrobiológie v priebehu predchádzajúceho desaťročia.

Doterajšími držiteľmi ocenenia sú:
* 1877 - Christian Gottfried Ehrenberg, mikroskopické organizmy
* 1885 - Ferdinand Cohn, bakteriológia a mikrobiológia
* 1895 - Louis Pasteur, vakcíny a pasterizácia
* 1905 - Martinus Beijerinck, virológika a environmentálna mikrobiológia
* 1915 - David Bruce, trypanozómy
* 1925 - Félix d’Hérelle, bakteriofágy
* 1935 - Sergei Nikolajevitch Winogradsky, cyklus dusíka v prírode
* 1950 - Selman Abraham Waksman, streptomycín
* 1960 - André Lwoff, provírusy
* 1970 - Cornelis Bernardus van Niel, fotosyntéza 
* 1981 - Roger Yate Stanier, cyanobaktérie
* 1992 - Carl Woese, archea
* 2003 - Karl Stetter, extrémofily
* 2015 - Craig Venter, genomika
* 2023 - Jillian F. Banfield, komplexné mikrobiálne spoločenstvá

## Zdroje

* Koninklijke Nederlandse Vereniging voor Microbiologie: Previous awardees

Kategória:Vedecké ocenenia
Pacsirta

**Pacsirta** (***Wo die Lerche singt***), je opereta, ktorú skomponoval Franz Lehár. Názov operety možno preložiť do slovenčiny z maďarského orginálu ako „*Škovránok*“, alebo z nemeckej verzie ako „*Kde škovránok spieva*“.

Premiéra operety sa konala 1. februára 1918 v Király Színház v Budapešti a bola to jediná svetová premiéra Lehárovej operety v Maďarsku (všetky ostatné sa konali vo Viedni, alebo v Berlíne) . Libreto napísal Ferenc Martos. 

Premiéru operety poznačila bieda a všeobecne zlá nálada panujúca v Rakúsko-Uhorsku koncom Prvej svetovej vojny. Podpísanie Brestlitovského mieru znamenalo koniec aspoň východného frontu a tým aj všeobecné zlepšenie nálady obyvateľstva. To napomohlo úspešnej premiére operety aj v Theater an der Wien (27. marec 1918). Libreto pre nemeckú premiéru napísali Alfred Mária Willner a Heinz Reichert.

## Hlavné postavy

## Obsah

### I. dejstvo
Šándor Zápolya je budapeštiansky maliar, ktorý trávi leto na vidieku. Vyberie si Julišku za model a zaľúbi sa do nej. Čoskoro sa však objaví Šándorova známosť, speváčka Vilma. Aj Juliška má nápadníka Pistu, ktorý sa opije a pobije so Šándorom. Juliška sa rozhodne odísť do Budapešti.

### II. dejstvo
Juliška aj so svojím otcom sú ako hostia v Šándorovom ateliéri. Snažia sa naučiť mestským spôsobom, ale veľmi sa im nedarí a Juliška sa stáva terčom výsmechu. Navyše aj žiarli na Vilmu.

### III. dejstvo
Šándor vyhráva prvú cenu s portrétom Julišky a získava vytúženú slávu. Juliška ho už prestala baviť a vracia sa k Vilme. Sklamaná Juliška sa udobrí s Pištom a vracia sa aj s otcom do rodnej dediny.

Kategória:Operety
Versaillský mier (1783)

thumb|Posledná strana zmluvy
**Versaillský mier** alebo (druhý americký) parížsky mier bola mierová zmluva podpísaná medzi Kráľovstvom Veľkej Británie a Spojenými štátmi 3. septembra 1783. Veľká Británia podpísala aj pomocné zmluvy s Francúzskom a Španielskom. 

Versaillský mier skončil vojnu za nezávislosť USA. Podľa zmluvy USA dostali územie medzi Alleghenami a riekou Mississippi, Floridu dostalo Španielsko.

## Iné projekty

## Externé odkazy
*Text of the Treaty of Paris  
*Treaty of Paris, 1783
*Treaty of Paris, 1783; International Treaties and Related Records, 1778-1974; General Records of the United States Government, Record Group 11; National Archives

Kategória:Mierové zmluvy
Kategória:Dejiny USA
Kategória:Dejiny Spojeného kráľovstva
Kategória:Versailles
Diagram tokov údajov

right|thumb|Príklad

**Diagram tokov údajov**, prípadne **DFD** (angl. *Data Flow Diagram*), je modelovací nástroj používaný v softvérovom inžinierstve, umožňujúci graficky znázorniť „toky“ údajov prúdiace cez informačný systém. Diagram tokov údajov sa tiež používa na vizualizáciu procesu spracovávania údajov. Je bežnou praxou že návrhár najskôr nakreslí kontextovú úroveň DFD, ktorá znázorňuje interakciu medzi systémom a okolitými elementami. Táto úroveň DFD sa neskôr „rozbije“ na ďalšie úrovne, ktoré modelujú jednotlivé časti systému detailnejšie.

## Komponenty

Diagram tokov údajov ilustruje procesy, pamäti, externé entity v informačných systémoch a toky údajov medzi nimi. Na tvorbu DFD sa používajú štyri komponenty:

* Proces *(kružnica, prípadne zaoblený obdĺžnik)*
* Tok *(šípka)*
* Pamäť *(štvorec, prípadne ovál)*
* Terminátor *(dve horizontálne čiary)*

### Proces

Proces reprezentuje časť systému, ktorá transformuje vstupy na výstupy. Údaje ktoré vstupujú do procesu by mali byť odlišné od tých ktoré z procesu vychádzajú. Procesy bývajú zvyčajne pomenované jediným slovom, prípadne jednoduchou vetou, ktorá popisuje čo proces robí.

### Tok

Tok reprezentuje cestu, po ktorej sa pohybujú informácie z jednej časti systému do druhej. V niektorých prípadoch vyjadrujú toky pohyb fyzických materiálov. V reálnych systémoch sa často vyskytujú súčasne toky vyjadrujúce pohyb materiálov a údajov. Všetky toky by mali byť unikátne pomenované, pričom meno by malo vyjadrovať význam prenašaných informácií.

### Pamäť

Pamäť reprezentuje súbor informácií v pokoji. Pamäť obyčajne uchováva údaje jednej kategórie (napr. *študenti*, *objednávky*). Tok smerujúci von z pamäťi je chápaný ako čítanie, zatiaľ čo tok smerujúci do pamäti je chápaný ako zápis, rušenie, prípadne úprava existujúcich údajov.

Pamäť je pasívna časť systému – žiadne údaje nie sú prenášané z/do pamäti, pokiaľ o to proces nepožiada.

### Terminátor

Terminátor reprezentuje externé entity, s ktorými systém komunikuje. Keďže návrhár nemôže ovplyvniť spôsob chovania sa externých entít, v DFD sa nesmú vyskytovať žiadne priame toky medzi terminátormi.

Kategória:Softvérové inžinierstvo
Kategória:Diagramy
Watt (jednotka)

**Watt** (značka: W) je v sústave SI odvodená jednotka výkonu.

## Definícia
Jeden watt je výkon, ktorý zodpovedá vydaniu/prijatiu jedného joulu energie za jednu sekundu alebo výkon, ktorý vykoná sila jeden newton spôsobujúca ustálený pohyb telesa rýchlosťou jeden meter za sekundu.


1~\rm{W} = 1~\dfrac{\rm{J}}{\rm{s}} =1~\dfrac{\rm{N\cdot m}}{\rm{s}}   = 1~\dfrac{\rm{kg} \cdot \rm{m^2}}{\rm{s^3}}\,
.

\mathrm{1\, W = 1\, \frac{kg\, m^2} {s^3}}\mathrm = 1\, \mathrm{VA}

:W - watt
:J - joule
:N - newton
:s - sekunda
:m - meter
:kg - kilogram
:V - volt
:A - ampér

## Pôvod
Jednotka **watt** je pomenovaná po Jamesovi Wattovi za jeho prínosy k vývoju parného stroja,
bola prijatá na druhom kongrese British Association for the Advancement of Science v roku 1889 a 
jedenástom Conférence Générale des Poids et Mesures v roku 1960.
Výkon je vlastne množstvo práce vykonané za jednotku času.

## Prevody
* 1 watt ≈ 3,412141630 BTU/h
* 1 watt = 1 volt × 1 ampér
* 1 konská sila ≈ 745.700 W (zaokrúhlene smerom hore z 745.69987158227022 W)
* 1 konská sila (elektrická Britská) = 746 W 
* 1 konská sila (elektrická Európska) = 736 W
* 1 konská sila ("metrická") = 735.498 75 W

## Pozri aj
* Kilowatthodina

Kategória:Odvodené jednotky sústavy SI
Kategória:Jednotky výkonu
Kategória:Eponymické termíny vo fyzike
Stendal

**Stendal** je nemecké mesto v ležiace v spolkovej krajine Sasko-Anhaltsko. 

Svetozár Hurban Vajanský študoval v rokoch 1863 – 1866 v Stendale a čerpal celoživotnú inšpiráciu nemeckou filozofiou a literatúrou. 

Stendal je protestanské mesto, kde spôsobil Konrad Cordatus, rakúsky rodák, trikrát väznený v Uhorsku, ako prvý luteránsky biskup.

## Osobnosti mesta
* Albrecht I. Medveď (* cca 1100 – † 1170), prvý brandeburský gróf, saský vojvoda, zakladateľ mesta
* Herebord von Bismarck (* cca 1200 – † 1280), prvý člen rodu Bismarck
* Konrad Cordatus (* cca 1480 – † 1546), luteránsky teológ a reformátor
* Johann Joachim Winckelmann (* 1717 – † 1768), archeológ, znalec antického umenia, zakladateľ teórie klasicizmu
* Stendhal (* 1783 – † 1842), francúzsky spisovateľ
* Svetozár Hurban Vajanský (* 1847 – † 1916), slovenský spisovateľ, publicista, literárny kritik a politik

## Partnerské mestá
*  Grenoble, Francúzsko
*  Lemgo, Nemecko
*  Puławy, Poľsko
*  Svitavy, Česko

## Iné projekty

Kategória:Mestá v Sasku-Anhaltsku
4P/Faye

**4P/Faye** je periodická kométa objavená 25. novembra 1843 na kráľovskom observatóriu v Paríži.

004
Kategória:Astronomické objekty objavené v roku 1843
5D/Brorsen

**5D/Brorsen** je periodická kométa objavená 26. februára 1846. Objavil ju dánsky astronóm Theodor Brorsen.

Kategória:Periodické kométy
Kategória:Astronomické objekty objavené v roku 1846
8P/Tuttle

**8P/Tuttle** je periodická kométa objavená 5. januára 1858. Objavil ju Horace Parnell Tuttle.

008
Kategória:Astronomické objekty objavené v roku 1858
Lucia Gažiová

**Lucia Gažiová** (* 2. február 1979, Levoča) je slovenská herečka.

## Život
Lucia Gažiová sa narodila v roku 1979 na Slovensku. Pochádza z katolíckej rodiny. Jej otec Ing. Gaži Ladislav PhD  vysokoškolský pedagóg  .Matka Doc.PhDr. Mária Gažiová PhD klinický  psychológ. Má sestru Ladislavu, ktorá je úspešná akademická maliarka. Laureátka prvého ročníka Ceny kritiky.

Po štúdiách na gymnáziu študovala filmovú réžiu a jazzový spev v Nórsku. Na Slovensku absolvovala herectvo na VŠMU.Úspešne obhájila rigoróznu prácu,čim dosiahla titul PhDr a ukončila  doktorandské štúdium  v obore sociálna práca ( PhD) .

Hrá  na husle a klavír ,píše si vlastné skladby a filmové scenáre a spieva. Nakrútila svoju prvú vlastnú skladbu s názvom Bebí. Vedie novú hudobnú skupinu Malá Zoe .Nedávno dokončila svoj prvý filmový scenár a v lete chystá premiéru filmu Pierko vo vlastnej réžii.

Účinkovala v divadle Astorka Korzo ´90, v Slovenskom národnom divadle, v Divadle Bolka Polívku, Štúdiu L+S. Vystupovala aj v divadle Na zábradlí.

V roku 2008 si vzala za manžela syna hudobného skladateľa Karla Svobodu Petra Svobodu, s ktorým sa zoznámila na natáčaní filmu *[[Milenci a vrazi]]*, a s ktorým má tiež syna Ferdinanda a dcérku Elizabeth

## Filmografia
* 2002 - *[[Kruté radosti]]*
* 2004 - *[[Milenci a vrazi]]*
* 2005 - *[[Rodinné tajomstvá]]* - seriál
* 2007 - *[[Bathory (film)|Bathory]]*
* 2007 - *[[JAZZUS]]*
* 2008 - *[[Cinka Panna (film)|Cinka Panna]]*
* 2021 - *[[Piargy]]*

## Externé odkazy
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Levoče
Anton van Leeuwenhoek

**Anton van Leeuwenhoek**, tiež **Thonius Philips van Leeuwenhoek** (* 24. október 1632, Delft, Holandsko – † 30. august 1723, Delft) bol holandský obchodník a vedec. Bol známy ako „otec mikrobiológie“. 

## Životopis
Narodil sa ako syn výrobcu košov. Ako 16 ročný nastúpil do učenia obchodníkovi so škótskym súknom v Amsterdame. Je známy najmä zdokonalením mikroskopu a prispením k vzniku mikrobiológie. S použitím vlastnoručne vyrobeného mikroskopu prvý spozoroval a opísal jednobunkové organizmy, ktoré prvý označil ako *animalcules*, a ktoré teraz nazývame mikroorganizmy. Ako prvý opísal mikroskopické vlákna svalu, baktérie, spermie a ako prvému človeku sa mu podarilo objaviť, že ľudská krv preteká tenkými cievami (kapilárami) a opísal tiež krvné bunky. 

Van Leeuwenhoekove objavy na poli mikrobiológie sa môžu porovnať s Galileovými objavmi na poli astronómie. Obaja vylepšili vtedajšie optické technológie a urobili prevratné objavy, ktoré úplne zmenili názory a teórie vo svojich odboroch a obaja muži sa pôvodne stretli so silným skepticizmom. Navzdory tomu robili svoje objavy úspešne. Ale van Leeuwenhoek mal viac šťastia než Galileo, lebo jeho objavy boli prijaté a ocenené odborníkmi ešte počas jeho života, zatiaľ čo Galileove neboli.

Počas celého svojho života van Leeuwenhoek vybrúsil vyše 500 optických šošoviek a vyrobil viac než 400 rozdielnych typov mikroskopov, no iba deväť sa zachovalo dodnes. Rámy jeho mikroskopov boli zhotovené zo strieborného alebo medeného kovu a šošovky boli brúsené ručne. Tie, ktoré sa zachovali sú schopné až 270-násobného zväčšenia. No predpokladá sa, že vyrobil aj mikroskopy, ktoré museli zväčšovať viac ako 500-krát.

V roku 1877 Holandská kráľovská akadémia umenia a prírodných vied na počesť Antona van Leeuwenhoeka začala udeľovať ocenenie Leeuwenhoekova medaila.

## Iné projekty

Kategória:Mikrobiológovia
Kategória:Holandskí biológovia
Kategória:Optici
Kategória:Osobnosti z Delftu
Tempel 1

[right|thumb|Kométa Tempel 1 na snímke sondy [Deep Impact]]
**Tempel 1** alebo **9P/Tempel** je periodická kométa s dobou obehu 5.52 roka. Objavil ju Ernst Wilhelm Leberecht Tempel 3. apríla 1867.

Jadro kométy má rozmery 7,6× a periódu rotácie 40,7 hodiny, v súčasnosti nie je veľmi aktívne.
 
V r. 2005 sa táto kométa stala cieľom rozsiahleho výskumu uskutočneného kozmickou sondou Deep Impact. V rámci tejto misie sa od materskej sondy oddelil impactor, ktorý bol navedený ku kométe a 4. júla 2005 vrazil do jej povrchu rýchlosťou vyše /s, pričom materská sonda celú kolíziu podrobne snímkovala a uskutočnila výskum vyvrhnutého materiálu. Tempel 1 sa tak stala prvou kométou, ktorá sa dostala do priameho styku s umelým objektom.

Tempel 1 je tiež prvou kométou, ktorá bola sondou navštívená dvakrát. Vo februári 2011 totiž okolo nej preletela sonda Stardust-NExT vo vzdialenosti približne . Na nových snímkach jadra kométy je vidieť mnoho útvarov známych už z roku 2005.

009
Kategória:Kométy navštívené sondou
Kategória:Astronomické objekty objavené v roku 1867
Európsky mechanizmus výmenných kurzov

right|thumb|

**Európsky mechanizmus výmenných kurzov** (v angličtine *The European Exchange Rate Mechanism*, skrátene **ERM**) bol systém zavedený Európskym spoločenstvom v marci 1979, ako časť Európskeho monetárneho systému (EMS) s cieľom zredukovať výkyvy v kurzoch mien a dosianuť menovú stabilitu v Európe. ERM je jedným z krokov k spoločnej európskej mene euro, ktorá bola zavedená 1. januára 1999.

V roku 1999 bol systém rozšírený a odvtedy označovaný ako **ERM II**. Meny v ERM II majú povolené pohybovať sa v rozmedzí ±15% okolo centrálneho výmenného kurzu (okolo centrálnej parity) k euru, pre Dánsko je stanovené užšie fluktuačné pásmo ± 2,25%. Zároveň nesmie dôjsť k devalvácii centrálnej parity, revalvácia centrálnej parity je prípustná. Aspoň dvojročné zotrvanie v ERM II za vyššie uvedených podmienok je jedným z konvergenčných kritérií, ktorých splnenie je nutnou podmienkou na prijatie krajiny do eurozóny.

Slovensko sa stalo členom mechanizmu výmenných kurzov ERM II 28. novembra 2005 a vystúpilo z neho 31. decembra 2008 v súvislosti so zavedením eura.

Po zavedení eura v 11 členských krajinách Európskej únie od 1. januára 1999 boli jedinými členmi ERM II Dánsko a Grécko. V súčasnosti sú do ERM II zapojené 2 národné meny členských štátov EÚ. Vstup ďalších mien do ERM II sa očakáva v nasledujúcich rokoch. Týmto mechanizmom už prešlo 6 národných mien, ktoré boli po minimálne dvojročnom zotrvaní v ERM II nahradené eurom.

Kategória:Menová politika Európskej únie
Kategória:Mena
19P/Borrelly

**19P/Borrelly** alebo **Kométa Borrelly** je periodická kométa s dobou obehu 6,86 roka. Objavil ju 28. decembra 1904 francúzsky astronómom Alphonse Louis Nicolas Borrelly. 

Okolo jadra kométy preletela 22. septembra 2001 vo vzdialenosti asi  kozmická sonda Deep Space 1. Zo získaných snímkov vyplynulo, že kométa má podlhovastý tvar o rozmeroch približne 8×4×.

019
Kategória:Kométy navštívené sondou
Kategória:Astronomické objekty objavené v roku 1904
21P/Giacobini-Zinner

**21P/Giacobini-Zinner** je periodická kométa, ktorú objavil Michel Giacobini 20. decembra 1900.

Kategória:Periodické kométy
Kategória:Astronomické objekty objavené v roku 1900
26P/Grigg-Skjellerup

**26P/Grigg-Skjellerup** alebo **Kométa Grigg-Skjellerup** je periodická kométa, ktorú objavil v roku 1902 John Grigg.

Kategória:Periodické kométy
Kategória:Astronomické objekty objavené v roku 1902
29P/Schwassmann-Wachmann

**Kométa Schwassmann-Wachmann 1** alebo **29P/Schwassmann-Wachmann** je periodická kométa, ktorú ubjavili 15. novembra 1925 Arnold Schwassmann a Arno Arthur Wachmann.

Kategória:Periodické kométy
Kategória:Astronomické objekty objavené v roku 1927
32P/Comas Sola

**32P/Comas Sola** je periodická kométa s orbitálnou periódou 8,8 roka.

Kategória:Periodické kométy
Kategória:Astronomické objekty objavené v roku 1926
12P/Pons-Brooks

**12P/Pons-Brooks** je periodická kométa s periódou 71 rokov.

012
Kategória:Astronomické objekty objavené v roku 1812
46P/Wirtanen

**46P/Wirtanen** je malá krátkoperiodická kométa s orbitálnou periódou 5,4 roka, ktorá je od zeme vzdialená len 11,6 milióna km. Pozorovateľná pri súhvezdí býka (Taurus).

Kategória:Periodické kométy
Kategória:Astronomické objekty objavené v roku 1948
16P/Brooks

**16P/Brooks** alebo **Brooks 2** je periodická kométa, ktorú objavil William Robert Brooks 7. júla 1889.

016
Kategória:Astronomické objekty objavené v roku 1889
Arthur Auwers

**Georg Friedrich Julius Arthur von Auwers** (* 12. september 1838, Göttingen – † 24. január 1915, Berlín) bol nemecký astronóm, ktorý sa venoval pozičnej astronómii. Podľa pozorovania planétok a prechodu Venuše pre slnečným diskom určil paralaxu Slnka.

## Iné projekty

## Externé odkazy
* Bruce Medal page 
* Awarding of Bruce Medal
* Awarding of RAS Gold Medal

Kategória:Nemeckí astronómovia
Kategória:Členovia Kráľovskej švédskej akadémie vied
Kategória:Členovia Nemeckej akadémie prírodných vied Leopoldina
Kategória:Zahraniční členovia Kráľovskej spoločnosti
Kategória:Držitelia Radu Pour le Mérite
Kategória:Osobnosti z Göttingenu
Kategória:Absolventi Univerzity v Göttingene
Nádor

::*Pozri aj [[Nádory (MKCH-10)]]*.
**(Pravý) nádor** (iné názvy: **(pravý) [[tumor]], (pravý) onkóm, (pravý) [[novotvar]], (pravá) neoplazma**; , ) je útvar, ktorý vznikol neregulovaným delením buniek tkaniva, pričom táto porucha delenia je nezvratná a miestna. Delenie buniek pokračuje, i keď príčina, ktorá ho vyvolala už naďalej nepôsobí.

## Základné vlastnosti
* Nadmerný rast - spôsobený poruchou rastových regulačných mechanizmov.
* Nekoordinovaný rast - rast nie je účelný.
* Nezávislý rast - rastie bez ohľadu na to, či vyvolávajúca príčina stále pôsobí alebo nie. 

## Delenie nádorov
Základné delenie (pravých) nádorov je na zhubné (malígne, nazývané aj rakovina) a nezhubné (benígne).

## Nepravé nádory
Nádorom podobné, ale svojou podstatou odlišné, sú tzv. nepravé nádory (=nepravé tumory, pseudotumory, pseudoneoplazmy), t.j. najmä zápalový tumor, hyperplázia, cysta, ukladanie patologického materiálu, porucha embryonálnej výstavby tkaniva - hamartóm a choristóm.

## Iné projekty

Kategória:Patológia
Martin Erat

**Martin Erat** (* 29. august 1981, Třebíč) je bývalý český hokejista.

## Klubový hokej
Martin Erat je útočník hrajúci na ľavom krídle. Je 184 cm vysoký a váži 90 kg (údaj z roku 2006). S vrcholovým hokejom začínal v sezóne 1998/99 v klube HC Hamé Zlín v českej hokejovej extralige. V roku 1999 ho v úvodnom drafte NHL vybral klub Nashville Predators v 7. kole ako 191. v celkovom poradí. V nasledujúcej sezóne odišiel do zámoria, kde strávil 2 sezóny v juniorskej súťaži WHL. V sezóne 2001/02 sa v drese Nashvillu dostal prvýkrát na ľad NHL a hrá za tento klub s číslom 10 dodnes. Počas lockoutu v NHL v sezóne 2004/05 hral za rodný klub HC Hamé Zlín. Na sezónu 2005/06 má s Nashvillom uzavretú zmluvu s ročným príjmom 875 tisíc dolárov ročne.

## Klubové štatistiky

## Reprezentácia
Martin Erat získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 91. Bol nominovaný aj na Majstrovstvá sveta v lotyšskej Rige, kde získal striebro.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

## Externé odkazy
* 
* 
* Martin Erat na stránke Nashville Predators

Kategória:Českí hokejoví útočníci
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Majstri sveta v ľadovom hokeji
Kategória:Účastníci MS v hokeji 2006
Kategória:Účastníci MS v hokeji 2008
Kategória:Účastníci MS v hokeji 2012
Kategória:Hráči Nashville Predators
Robert Lang

**Robert Lang** (* 19. december 1970, Teplice) je bývalý český hokejista.

## Klubový hokej
Robert Lang hrával na pozícií stredného útočníka. Je 189 cm vysoký a váži 93 kg (údaj z roku 2006). S vrcholovým hokejom začínal v sezóne 1988/89 v klube HC Chemopetrol vo vtedy ešte federálnej prvej hokejovej lige. V roku 1990 ho v úvodnom drafte NHL vybral klub Los Angeles Kings v 7. kole ako 133. v celkovom poradí. Už v sezóne 1992/93 sa v drese Los Angeles dostal prvýkrát na ľad NHL. Odvtedy vystriedal viacero klubov v NHL - Boston Bruins, Pittsburgh Penguins, Washington Capitals a v českej hokejovej extralige hral za HC Spartu Praha. Od sezóny 2003/04 hrá s číslom 20 za Detroit Red Wings. Na sezónu 2005/06 mal s Detroitom uzavretú zmluvu s ročným príjmom 3,8 milióna dolárov ročne.

Po sezóne 2006-07 sa stal voľným agentom a v júli 2007 podpísal dvojročnú zmluvu s klubom Chicago Blackhawks. Následne odohral jednu sezónu za Montreal Canadiens a jednu sezónu za Phoenix Coyotes.

## Reprezentácia
Robert Lang získal v drese Česko-Slovenska bronzovú medailu na zimných olympijských hrách 1992 a zlatú medailu v českom drese na zimných olympijských hrách 1998 v Nagane a bronzovú na Zimných olympijských hrách 2006 v Turíne. Obliekal reprezentačný dres s číslom 20.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika

## Iné projekty

## Externé odkazy
* 

Kategória:Českí hokejoví útočníci
Kategória:Česko-slovenskí hokejisti
Kategória:Českí olympijskí víťazi
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Olympijskí víťazi v ľadovom hokeji
Kategória:Majstri sveta v ľadovom hokeji
Kategória:Česko-slovenskí bronzoví olympijskí medailisti
Kategória:Hráči HC Litvínov
Kategória:Hráči Los Angeles Kings
Kategória:Hráči HC Sparta Praha
Kategória:Hráči Boston Bruins
Kategória:Hráči Pittsburgh Penguins
Kategória:Hráči Washington Capitals
Kategória:Hráči Detroit Red Wings
Kategória:Hráči Chicago Blackhawks
Kategória:Hráči Montreal Canadiens
Kategória:Hráči Phoenix Coyotes
Kategória:Účastníci MS v hokeji 1992
Kategória:Účastníci MS v hokeji 1996
Kategória:Účastníci MS v hokeji 1997
Kategória:Hokejisti na Zimných olympijských hrách 2002
Rostislav Olesz

**Rostislav Olesz** (* 10. október 1985, Bílovec) je český reprezentant v ľadovom hokeji.

## Klubový hokej
Rostislav Olesz je stredný útočník. Je 184 cm vysoký a váži 87 kg (údaj z roku 2006). S vrcholovým hokejom začínal v sezóne 2000/01 v klube HC Vítkovice Steel v českej hokejovej extralige. Už ako 15-ročný odohral v najvyššej českej súťaži 3 zápasy a stal sa tak najmladším hráčom v histórii českej extraligy. V nasledujúcich sezónach sa dostával na extraligový ľad čoraz častejšie. V roku 2004 ho v úvodnom drafte NHL vybral klub Florida Panthers už v 1. kole ako 7. v celkovom poradí. Nasledujúcu sezónu 2004/05 odohral za HC Sparta Praha a už v ďalšej sezóne sa v drese Floridy dostal prvýkrát na ľad NHL. Na sezónu 2005/06 mal s Floridou uzavretú zmluvu s ročným príjmom 984 200 dolárov ročne.

### Míľniky
* 26. január 2001 - **1. zápas v českej extralige** (mal vtedy 15 rokov a 3 mesiace) 
* 5. november 2005 - **1. zápas v NHL**: Florida Panthers - Atlanta Thrashers
* 10. november 2005 - **1. gól v NHL**: v zápase Florida Panthers - New York Islanders

### Klubová štatistika

## Reprezentácia
Rostislav Olesz získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 85.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

### [[Majstrovstvá sveta v ľadovom hokeji 2007|MS 2007]]
Tréner Alois Hadamczik ho nominoval na Majstrovstvá sveta 2007 v Rusku.

## Externé odkazy
* 
* 
* Rostislav Olesz na stránke Florida Panthers

Kategória:Českí hokejoví útočníci
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Účastníci MS v hokeji 2007
Kategória:Účastníci MS v hokeji 2009
Kategória:Hráči HC Vítkovice
Kategória:Hráči HC Sparta Praha
Kategória:Hráči Florida Panthers
Kategória:Hráči New Jersey Devils
55P/Tempel-Tuttle

**Kométa Tempel-Tuttle** alebo **55P/Tempel-Tuttle** je periodická kométa, ktorú objavili nezávisle Ernst Tempel 19. decembra 1865 a Horace Parnell Tuttle 6. januára 1866.

Kategória:Periodické kométy
Kategória:Astronomické objekty objavené v roku 1865
Materiálny prejav

**Materiálny prejav** je výsledkom každodennej ľudskej činnosti od dôb paleolitu. V prehistorických kultúrach je jediným prameňom poznávania minulosti. Z neho rekonštruujeme (pokúšame sa) aj duchovný prejav, umelecký prejav, vieru v záhrobný život, kult, náboženstvo či sociálne vzťahy. K tejto pramennej báze pristupuje ďalej výskum sídlisk, pohrebísk, výrobných centier, obchodných ciest, čo pomáha plasticky dokresliť minulú skutočnosť.

Kategória:Archeológia
Heuristika (história)

**Heuristika** je zhromažďovanie resp. náuka o zhromažďovaní historických prameňov a iných podkladov. Nadväzuje na ňu kritický rozbor prameňov.

Od čias renesancie v Taliansku a národného obrodenia v našich končinách realizujú učenci, vzdelanci, fanatici a mecenáši vyhľadávanie starožitností, ktoré majú spravidla, dokladovať starobylosť národa. 

Množstvo materiálu vykazovalo okamžite rozdiely, čo sa nedalo nevšimnúť a vznikali prvé delenia na archeologické kultúry. Na ich základe vznikali v povojnom období moderné inštitúcie i moderné vyhodnotenia materiálu a archeologických kultúr.

## Referencie


Kategória:História
Heuristika

**Heuristika** (z gr. *heuréka* = už to mám, objavil som) môže byť:
*všeobecne:
**metódy a spôsoby riešenia a objavovania problémov a náuka o týchto metódach a postupoch
**umenie vynachádzania niečoho nového
**metódy a spôsoby riešenia problémov, ktoré skracujú a zjednodušujú tradičné spôsoby riešenia
*spôsob riešenia problémov, resp. vedeckej činnosti, nevychádzajúci z hypotéz a nepoužívajúci príslušné algoritmy, ale používajúci skrátený, „objaviteľský“ postup, teda spravidla začínajúci hrubým odhadom, ktorý sa postupne spresňuje, pozri heuristická metóda
*v psychológii: 
**myšlienková aktivita vytvárajúca pomerne nedokonalé (čiastočné) argumenty, ktoré stimulujú myšlienkové pochody dotvárajúce konečný zámer (riešenie), čiže heuristická činnosť, pozri heuristická činnosť
**heuristická metóda (pozri hore)
**špecificky: skrátený kognitívny postup (napr. metóda pokusu a omylu); postup zameraný na skrátenie doby výberu; induktívna metóda riešenie problémov
*veda skúmajúca heuristickú činnosť (je interdisciplinárna - na hranici viacerých vied), pozri heuristika (veda o heuristickej činnosti)
*vo filozofii a vzdelávaní: metóda objasňovania a riešenia problémov (súvisiaca so sokratovskou metódou dialógov), pri ktorej sú účastníci dialógu privádzaní k riešeniu problémov pomocou otázok, príkladov, argumentov a protiargumentov, pozri heuristický rozhovor
*v histórii: náuka o zhromažďovaní prameňov, pozri heuristika (história)
*v teológii: biblická hermeutická disciplína o vyhľadávaní biblických zmyslov na ciele exegenézy, homílie a katechézy, pozri heuristika (teológia)
*v kybernetike: 
**všeobecne: postup zameraný na skrátenie doby výberu; induktívna metóda riešenia problémov
**heuristické programovanie
**heuristický algoritmus
**heuristická funkcia
Gram

**Gram** (značka g) je jednotka hmotnosti. Je definovaný ako jedna tisícina zo jednotky SI kilogramu (1×10−3 kg). Jeho meno je odvodené z gréckeho/latinského základu Grámma.

Kategória:Sústava SI
Kategória:Jednotky hmotnosti
Odporúčaná denná dávka

**Odporúčaná denná dávka** je denný príjem živiny, ktorý je považovaný za dostatočný na to, aby pokryl potreby väčšiny zdravých jedincov (bez rozdielu pohlavia) v každej vekovej skupine.

Kategória:Výživa
Kategória:Vitamíny
Retinol

**Retinol** alebo **vitamín A** alebo **axeroftol** je vitamín.

## Charakteristika
Retinol patrí do skupiny vitamínov rozpustných v tukoch. Nie je citlivý na teplo, ale podlieha zmenám pôsobením svetla a je citlivý na oxidáciu. Jeho sumárny vzorec je . Na konci reťazca má alkoholovú funkčnú skupinu.

Retinol je na zozname základných liekov Svetovej zdravotníckej organizácie. Retinol je dostupný ako generický liek a je voľne predajný.

## Objavenie
Retinol bol objavený v roku 1909, izolovaný v roku 1931 a prvýkrát vyrobený v roku 1947. 

## Význam
Retinol sa oxiduje na retinal. Retinol sa potom viaže napríklad v opsínoch, ktoré sú zodpovedné za vnímanie svetla.

## Výskyt
Jeho hlavným zdrojom je plnotučné mlieko (do odstredeného mlieka a margarínu sa umelo pridáva), vajcia a pečeň. Provitamín betakarotén sa nachádza v červenom ovocí a zelenine.

## Vplyv na zdravie
Retinol je nevyhnutný na neporušenú funkciu epitelov, rast kostí, správnu funkciu očnej sietnice a počas tehotenstva a pri dojčení. Podporuje rast, pomáha normálnej funkcii žliaz a rezistencii voči infekciám. Je potrebný pre normálny rast a vývoj tela, obzvlášť pre zdravé kosti a zuby. Chráni sliznice pred infekciami a je základom pre tvorbu fotosenzitívneho pigmentu dôležitého pre zrak.

* DDD (dospelý muž) 900 μg maximálne 3,000 μg
* DDD (dospelá žena) 700 μg maximálne 3,000 μg

### Prejavy nedostatku
Mierna hypovitaminóza sa prejavuje spomaleným rastom, hnačkou, žalúdočnými problémami, nechutenstvom, oslabenou imunitou, problémami so zubami a ďasnami, suchou kožou, šeroslepotou a zníženou tvorbou materského mlieka.

Extrémna hypovitaminóza spôsobuje kožné problémy, infekcie, sterilitu, slabosť, stratu hmotnosti, atrofia žliaz, degeneráciu nervov a suchosť rohovky.

### Prejavy nadbytku
Hypervitaminácia sa môže prejavovať hnačkami, zvracaním, nechuťou alebo odlupovaním kože.

## Referencie

Kategória:Vitamíny
01
Kategória:Alkoholy
Kategória:Antioxidanty
Juraj Martvoň

PhMr. **Juraj Martvoň** (* 29. júl 1921, Trstená – 16. október 1991, Bratislava), bol  sólista (baryton) opery Slovenského národného divadla v Bratislave. Syn Andreja Martvoňa.

V roku 1945 ukončil štúdium farmácie. Potom študoval na Štátnom konzervatóriu v Bratislave, ktoré pod vedením profesorky Anny Korínskej absolvoval v roku 1952. Už počas štúdia na konzervatóriu, v roku 1951, ho angažovali ako sólistu do opery SND. Tým sa začala jeho dlhoročná spevácka kariéra. Počas 36 rokov svojho účinkovania na javisku, vytvoril dlhý rad veľkých postáv. Stal sa jedným z najobsadzovanejších sólistov opery SND.

Juraj Martvoň účinkoval na javiskách popredných scén doma i v zahraničí. Príležitosti mu dala aj televízia a účinkoval aj vo filme (1980) – *Karline manželstvá* (lekár), 1984 – *[[Uhol pohľadu (film z roku 1984)|Uhol pohľadu]]* (Skurák). Okrem bohatého účinkovania na scénach bol aj pedagógom vo svojom odbore.

Bol manželom Anny Martvoňovej, významnej sólistky Slovenského národného divadla. Pochovaný je v bratislavskom krematóriu.

## Referencie


Kategória:Slovenskí operní speváci
Kategória:Barytonisti
Kategória:Členovia Opery Slovenského národného divadla
Kategória:Osobnosti z Trstenej
Kategória:Absolventi Konzervatória v Bratislave
G

**G** (malé písmeno má dve typografické podoby: **g** a **<span style="font-family:Georgia; font-size:110%;">g</span>**) je siedme písmeno latinskej abecedy.

## Rôzne významy G
**G** môže byť:
* **v [[Sústava SI|sústave SI]]:**
** predpona SI pre 109  *giga* (G)
** značka jednotky hmotnosti gramu (g)
* **v [[informatika|informatike]]:**
**binárny prefix pre 230 *giga*, (1&nbsp;GB&nbsp;= 1&nbsp;073&nbsp;741&nbsp;824&nbsp;B) 
* **vo [[Fyzika|fyzike]]:**
** značka gravitačného zrýchlenia (*g*)
**značka gravitačnej sily (*G*)
* **v [[Hudba|hudbe]]:** 
**piata nota stupnice C dur
* v rímskom práve: skrátene Gaiove Inštitúcie, pozri Institutiones Gai
## Iné projekty

Kategória:Písmená latinskej abecedy
Miligram

**Miligram** (značka mg) je jednotkou hmotnosti. Je definovaný ako jedna tisícina z odvodenej jednotky SI gramu (1×10−3 g) alebo ako jedna milióntina zo základnej jednotky SI kilogramu (1×10−6 kg).

Kategória:Sústava SI
Kategória:Jednotky hmotnosti
Mg

**MG**, **Mg**, **mg** môže byť:

* **Mg** je chemická značka horčíka
* **mg** je značka pre odvodenú jednotku SI miligram
* (zriedkavo) **Mg** môže byť skratka pre odvodenú jednotku SI megagram
* **.mg** je internetová doména Madagaskaru, pozri .mg
* **MG - Master Guardian** je jeden z rankov v hre Counter-Strike: Global Offensive
Tona

**Tona** (značka t) je jednotkou hmotnosti. Tona nie je základnou ani odvodenou jednotkou SI. Je definovaná ako tisícnásobok zo základnej jednotky SI kilogramu (1×103 kg, teda 1 tona = 1000 kg).

Kategória:Jednotky hmotnosti
Provitamín

**Provitamín** je látka, ktorá môže byť zmenená na vitamín v živočíšnom tkanive. Napríklad betakarotén môže byť v ľudskom tele zmenený na Vitamín A.

Kategória:Vitamíny
57P/du Toit-Neujmin-Delporte

**57P/du Toit-Neujmin-Delporte** je periodická kométa, o ktorej bolo v roku 2002 zistené, že sa rozpadla na 19 fragmentov.

Kategória:Periodické kométy
Kategória:Astronomické objekty objavené v roku 1941
Kométa Čurjumov-Gerasimenko

**Kométa Čurjumov-Gerasimenko** alebo **kométa Churyumov-Gerasimenko**, **67P/Churyumov-Gerasimenko** je periodická kométa s orbitálnou periódou 6,45 roka. V roku 2014 sa k nej na veľmi malú vzdialenosť (niekoľko km) priblížila európska sonda Rosetta, ktorá ju podrobne preskúmala.
12. novembra 2014 na povrchu kométy pristál modul *Philae* zo sondy Rosetta, čo bolo prvé mäkké pristátie na kométe v histórii. 30. septembra 2016 na povrch kométy zostúpila aj samotná sonda Rosetta.

Členitý povrch kométy zrejme vznikol spojením dvoch samostatných telies. Zloženie vodnej pary kométy Čurjumov-Gerasimenko je odlišné od vodnej pary na Zemi. Poznatky získané od Rosetty poukazujú na trikrát väčší pomer deutéria k próciu v porovnaní s pomerom deutéria k próciu na Zemi.

Má svoju vlastnú polárnu žiaru v ďalekom ultrafialovom spektre. Ide tak o prvý objekt, okrem planéty alebo mesiaca, ktorému objavili polárnu žiaru. 

Index 67P znamená, že ide o 67. objavenú krátkoperiodickú kométu.

## Dejiny
Kométu Čurjumov-Gerasimenko objavil 20. septembra 1969 sovietsky astronóm Klim Čurjumov v Kyjeve na fotografických doskách inej kométy, 32P/Comas Sola, ktoré v septembri zhotovila Svetlana Gerasimenková na observatóriu v Alma-Ate (prvá snímka zobrazujúca kométu bola zhotovená 11. septembra 1969). Čurjumov v blízkosti okraja fotografie objavil ďalšiu kométu, ale spočiatku ju považoval za fragment kométy Comas Sola. Skúmanie následných fotografií ukázalo, že tento objekt sa pohybuje po inej trajektórii, a je teda samostatnou kométou.

## Referencie

## Iné projekty

## Externé odkazy
* 
* Kométa Čurjumov-Gerasimenko na webe Gary W. Kronk's Cometography

067
Kategória:Kométy navštívené sondou
Kategória:Astronomické objekty objavené v roku 1969
81P/Wild

[right|thumb|Kométa Wild na snímke sondy [Stardust]]
**81P/Wild** alebo **Kométa Wild 2** je periodická kométa, ktorú objavil švajčiarsky astronóm Paul Wild v roku 1978.

Okolo kométy preletela 2. januára 2004 v minimálnej vzdialenosti  kozmická sonda Stardust. Počas preletu snímkovala jadro kométy a uskutočnila odber vzorkov jej prachových častíc, ktoré neskôr dopravila na Zem. Zistila, že jadro kométy má členitý povrch s množstvom kráterov (niektoré sú hlboké vyše ), je pomerne aktívne (sonda zaznamenala niekoľko prachovoplynových výtryskov) a jeho rozmery sú 5,5×4,0×.

Kategória:Periodické kométy
Kategória:Kométy navštívené sondou
Kategória:Astronomické objekty objavené v roku 1978
85P/Boethin

**85P/Boethin** je periodická kométa, ktorú objavil Leo Boethin v roku 1975.

Kategória:Periodické kométy
Kategória:Astronomické objekty objavené v roku 1975
87P/Bus

**87P/Bus** je periodická kométa, ktorú objavil Schelte John Bus v roku 1981.

Kategória:Periodické kométy
Kategória:Astronomické objekty objavené v roku 1981
109P/Swift-Tuttle

**109P/Swift-Tuttle** je periodická kométa, ktorú objavili nezávisle od seba Lewis A. Swift 16. júla 1862 a Horace Parnell Tuttle 19. júla 1862. Je materským telesom perzeidov.

Kategória:Periodické kométy
Kategória:Astronomické objekty objavené v roku 1862
133P/Elst-Pizarro

**133P/Elst-Pizarro** je periodická kométa a súčasne planétka hlavného pásma asteroidov.

Kategória:Periodické kométy
Kategória:Astronomické objekty objavené v roku 1979
153P/Ikeya-Zhang

**153P/Ikeya-Zhang** je periodická kométa, ktorú nezávisle od seba objavili dvaja astronómovia z Číny a Japonska v roku 2002.

Kategória:Periodické kométy
Kométa Arend-Roland

**Kométa Arend-Roland** alebo **C/1956 R1** je neperiodická kométa, ktorú objavili 8. novembra 1956 Sylvain Arend a Georges Roland na fotografickej platni. Najjasnejšia bola v roku 1957.

Kategória:Neperiodické kométy
Kategória:Astronomické objekty objavené v roku 1956
Arsia Mons

right|thumb|300px|1. Olympus Mons<br />2. Tharsis Tholus<br />3. Ascraeus Mons<br />4. Pavonis Mons<br />'''5. Arsia Mons'''<br />6. Valles Marineris
**Arsia Mons** je sopka na Marse. Je najjužnejšia z troch vulkánov, ktoré sú známe pod spoločným názvom Tharsis Montes a sú situované do oblasti Tharsis na severnej pologuli neďaleko rovníka. Smerom na sever od vulkánu sa nachádza Pavions Mons a ešte ďalej severne je situovaná sopka Ascraeus Mons. Najväčšia hora sústavy Olympus Mons sa nachádza severozápadným smerom od sopky. Arsa Mons sa nachádza na súradniciach 120° západnej dĺžky a 9° južnej šírky.

Arsia Mons má vzhľadom na okolitý terén výšku 9&nbsp;km a rozmer celého vulkanického masívu je 350&nbsp;km. Kaldera na vrchole je viac ako 110&nbsp;km široká (iný zdroj uvádza 120&nbsp;km) a je teda väčšia ako na sopkách Ascraeus Mons a Pavions Mons. Ide o druhú najväčšiu známu kalderu. Podobne ako pri sopke Olympus Mons bude aj jej zloženie zodpovedať málo viskóznym lávam typu Pahoe-hoe (bázické lávy). Na jednej strane sopky je možné pozorovať ztuhnutý unikajúci výtok (lalok) lávy zo zrútenej steny kaldery.

Kategória:Sopky na Marse
Tiamín

**Tiamín** alebo **vitamín B<sub>1</sub>** alebo staršie **aneurín** je jeden z vitamínov B. Skladá sa z pyrimidínového kruhu a tiazolového kruhu, medzi ktorými je metylénová skupina. Má niekoľko fosforylovaných aktívnych foriem, z ktorých najlepšie preskúmaný je tiamíndifosfát (TPP).

## Charakteristika
Tiamín patrí do skupiny vitamínov rozpustných vo vode. Je citlivý na teplo.

## Výskyt
Jeho hlavným zdrojom je droždie, obilné klíčky, nelúpaná ryža, strukoviny a syr. Odporúčaná denná dávka je 1,5 mg.  

## Vplyv na zdravie
Je dôležitý pre metabolizmus cukrov, udržiava potrebnú hladinu kyslíka v krvi (napomáha tak bunkovým oxidáciám a optimálnemu využitiu energie). Jeho aktívnou formou sú tiamíndifosfát (TPP) a tiamíntrifosfát (TTP), ale je známych niekoľko ďalších foriem, ktorých význam však nie je úplne objasnený. TPP je kofaktorom karboxyláz.

### Prejavy nedostatku tiamínu
Hypovitaminóza sa prejavuje únavou, bolesťami svalov, znížením chuti do jedla, nervozitou a podráždenosťou.

Hypovitaminóza spôsobuje smrteľnú nervovú chorobu beri-beri. Takisto sa prejavuje poruchami nervového systému, laktátovou acidózou, ketoacidózou a bolesťami svalov. Vyskytuje sa v krajinách, kde hlavnú zložku potravy tvorí lúpaná ryža.

Choroby spojené s nedostatkom tiamínu sú beri-beri (edémy, zvýšená dráždivosť, paralýza, suchá koža, kardiomyopatia) a Wernickeho-Korsakovov syndróm (asociácia s alkoholizmom v dôsledku inhibičného pôsobenia alkoholu na aktívny transport tiamínu v tenkom čreve (cirhóza pečene, demencia, polyneuropatie, dyspnoe)).

## Referencie

## Iné projekty

Kategória:Vitamíny
Kategória:ATC A11DA – Vitamín B1, samotný
Kategória:Základné a špeciálne esenciálne liečivá podľa WHO
Kyselina pantoténová

**Kyselina pantoténová** alebo **vitamín B<sub>5</sub>** je kyselina a zároveň vitamín. Jej konjugovanou zásadou je **pantotenát**.

## Význam
Kyselina pantotenová patrí do skupiny vitamínov rozpustných vo vode. Je dôležitou zložkou metabolizmu. Konkrétne sa účastní syntézy fosfopanteteínu, z ktorého sa syntetizuje koenzým A a ktorý vystupuje ako prostetická skupina proteínov prenášajúcich acylové skupiny. Je nevyhnutná pre tvorbu hemoglobínu.

## Výskyt
Vyskytuje sa vo všetkých rastlinných aj živočíšnych bunkách. Jej hlavným zdrojom je vaječný žĺtok a vnútornosti hovädzieho dobytka.

## Vplyv na zdravie
Doporučená denná dávka pre človeka je 5-10 mg.

### Prejavy nedostatku kyseliny pantotenovej
Hypovitaminóza u človeka je veľmi zriedkavá. Možné príznaky sú depresie, svalová slabosť, vredové ochorenie dvanástnika.

### Prejavy prebytku kyseliny pantotenovej
Hypervitaminóza sa prejavuje iba pri extrémne veľkých dávkach nevoľnosťou a preháňaním.

## Referencie

Kategória:Vitamíny
Kategória:Amidy karboxylových kyselín
Mikrogram

**Mikrogram** (značka μg) je jednotkou hmotnosti. Je definovaný ako jedna milióntina z odvodenej jednotky SI gramu (1×10−6 g) alebo ako jedna miliardtina zo základnej jednotky SI kilogramu (1×10−9 kg).

Kategória:Sústava SI
Kategória:Jednotky hmotnosti